wannaphong/clean_thaiwikipedia huggingface dataset:
# เหตุฆาตกรรมเดวิด เอมิส
ในวันที่ 15 ตุลาคม 2021 เซอร์เดวิด เอมิส สมาชิกรัฐสภาอังกฤษ (MP) ประจำเขตเซาธเอนด์เวสท์ สมาชิกพรรคพรรคอนุรักษนิยม เสียชีวิตหลังถูกแทงหลายครั้งด้วยมีด ขณะลงพื้นที่พบปะประชาชนในลี-ออน-ซี ผู้ก่อเหตุเป็นชายวัย 25 ปี ชาวอังกฤษเชื้อสายโซมาเลีย ซึ่งในระหว่างการจัดสินคดี เขาอ้างเหตุจูงใจว่า "เกี่ยวข้องกับความขัดแย้งในซีเรีย"

เหตุการณ์นี้เป็นเหตุฆาตกรรมสมาชิกรัฐสภาครั้งแรกในอังกฤษนับตั้งแต่โจ ค็อกซ์ ถูกฆาตกรรมในปี 2016

นายกรัฐมนตรีและสมาชิกพรรคเดียวกัน บอริส จอห์นสัน เดินทางด่วนกลับไปยังเวสต์มินสเตอร์หลังเกิดเหตุ และมีคำสั่งให้ลดธงครึ่งเสาในสภา ประธานสภาสามัญชน เซอร์ลินด์ซี ฮอยล์ ประกาศว่าจะมีการทบทวนมาตรการรักษาความปลอดภัยให้กับสมาชิกสภา หัวหน้าพรรค ออลิเวอร์ ดาวเดินประกาศงดกิจกรรมแคมเปญของพรรคชั่วคราวทั่วประเทศ
# เดวิด เอมิส
เซอร์ เดวิด อานธอนี อันดรู เอมิส (; 26 มีนาคม 1952 – 15 ตุลาคม 2021) เป็นนักการเมืองชาวอังกฤษ สมาชิกรัฐสภา (MP) ผู้แทนเขตเลือกตั้งเซาธ์เอนด์เวสท์ ตั้งแต่เดือนพฤษภาคม 1997 กระทั่งถูกฆาตกรรมในปี 2021 ก่อนหน้านี้เขาเคยเป็น MP ผู้แทนเขตบาซซิลเดินตั้งแต่ปี 1983 ถึงเมษายน 1997 เขาเป็นสมาชิกพรรคคอนเซอร์เวทีฟ

เขาเกิดและเติบโตในเอสเซ็กซ์ จบการศึกษาเศรษฐศาสตร์และการปกครองจากมหาวิทยาลัยบอร์นมัธ และเคยประกอบอาชีพเป็นครู, นักประกันภัย และที่ปรึกษาอยู่เป็นระยะเวลาสั้น ๆ เขาได้รับการเลือกตั้งเป็นสมาชิกสภาท้องถิ่นของพรรคคอนเซอร์เวทีฟประจำเรดบริดจ์ในปี 1982 และ MP ผู้แทนเขตบาซซิลเดินในปี 1983 ในการปกครอง ตำแหน่งสูงสุดของเขาในรัฐบาลคือเลขาธิการรัฐสภาไพรเวทให้กับไมเคิล พอร์ทิลโลนานถึงสิบปี เขามีบทขาทมากในตำแหน่งแบ็กเบนเชอร์ (backbencher) และมีส่วนช่วยผลักดันกฎหมายต่าง ๆ เช่น พระราชบัญญัติห้ามการล่ามเชือกโดยทารุณ (Against Cruel Tethering Act; 1988) และพระราชบัญญัติอนุรักษ์พลังงานและบ้านเรือนอบอุ่น (Warm Homes and Energy Conservation Act; 2000) เขาสนับสนุนการช่วยเหลือผู้ป่วยเอนโดเมทริโอซิส และ สวัสดิภาพสัตว์ เช่นในการสนับสนุนพระราชบัญญัติห้ามการล่าจิ้งจอกในปี 2004

เอมิสมีมุมมองทางการเมืองแบบอนุรักษ์นิยมทางสังคม สนับสนุนโทษประหารชีวิต (capital punishment) และ เบร็กซิต เขาคัดค้านการทำแท้ง และเป็นคริสต์ศาสนิกชนคาทอลิก เขาสมรสในปี 1983 มีลูกด้วยกันห้าคน ลูกชายคนเดียวของเขาซึ่งชื่อเดียวกันเคยถูกจำคุกสี่ปีเมื่อปี 2005 ฐานจงใจทำร้ายร่างกายให้เกิดแผลหลังเขาทุบขวดแชมเปญใส่ศีรษะของชายคนหนึ่งในไนต์คลับ ในบรรดาลูกของเขาคือนางแบบ เคที เอมิส

เมื่อวันที่ 15 ตุลาคม 2021 เอมิสถูกแทงด้วยอาวุธมีคมหลายครั้งขณะลงพื้นที่พูดคุยในลี-ออน-ซี เขาเสียชีวิตทันทีในที่เกิดเหตุ
# โยฮันเนิส เจ้าชายที่ 11 แห่งทวร์นและทัคซิส
โยฮันเนิส เจ้าชายที่ 11 แห่งทวร์นและทัคซิส  ประสูติเมื่อวันที่ 5 มิถุนายน 2469 เป็นพระโอรสพระองค์ที่ 3 และพระองค์แรกใน คาร์ล ออกัสตุส เจ้าชายที่ 10 แห่งทวร์นและทัคซิส และ เจ้าหญิงมาเรีย อันนาแห่งบรากันซา เป็นพระนัดดาใน เจ้าชายมิเกล ดยุกแห่งบรากันซา และพระราชปนัดดาใน พระเจ้ามีแกลแห่งโปรตุเกส ผ่านทางสายพระมารดา พระองค์ดำรงพระอิสริยยศที่ เจ้าชายที่ 11 แห่งทวร์นและทัคซิส ภายหลังการสิ้นพระชนม์ของพระบิดาเมื่อวันที่ 26 เมษายน 2525 จนกระทั่งสิ้นพระชนม์ลงเมื่อวันที่ 14 ธันวาคม 2533 พระชันษา 64 ปี อัลแบร์ท เจ้าชายที่ 12 แห่งทวร์นและทัคซิส พระโอรสพระองค์เดียว สืบพระอิสริยยศต่อ
 อ้างอิง 
Willis, Daniel. The Descendants of King George I of Great Britain. Clearfield, 2002, Baltimore, US. p. 516. ISBN 0-8063-5172-1.
Genealogisches Handbuch des Adels: Furstliche Hauser Band XIX. Limburg an der Lahn: C. A. Starke Verlag. 2011. pp. 365, 367, 369, 382–383, 385–386. ISBN 978-3-7980-0849-6.
In 1919 royalty and nobility were mandated to lose their privileges in Germany, hereditary titles were to be legally borne thereafter only as part of the surname, according to Article 109 of the Weimar Constitution. Styles such as majesty and highness were not retained. Archived 2015-07-24 at the Wayback Machine
Gloria in Extremis, Horacio Silva, New York Times Style Magazine, 6 December 2008
# เจ้าหญิงมาเรีย เทเรซาแห่งเลอเวินชไตน์-แวร์ทไฮม์-โรเซินแบร์ค
เจ้าหญิงมาเรีย เทเรซาแห่งเลอเวินชไตน์-แวร์ทไฮม์-โรเซินแบร์ค  ประสูติเมื่อวันที่ 4 มกราคม 2413 เป็นพระธิดาใน คาร์ล เจ้าชายแห่งเลอเวินชไตน์-แวร์ทไฮม์-โรเซินแบร์ค และ เจ้าหญิงโซฟีแห่งลีชเทินชไตน์ เป็นพระสุณิษา (ลูกสะใภ้) ใน พระเจ้ามีแกลแห่งโปรตุเกส ในทางฝ่ายพระมารดานั้น ทรงเป็นพระนัดดาใน เจ้าชายอาล็อยส์ที่ 2 เจ้าผู้ครองลีชเทินไตน์ เป็นพระภาคิไนยใน 2 เจ้าชายพระประมุขแห่งลิกเตนสไตน์ คือ เจ้าชายโยฮันน์ที่ 2 และ เจ้าชายฟรันทซ์ที่ 1 เจ้าผู้ครองลีชเทินชไตน์ ทรงเป็นพระภคินีใน อาล็อยส์ เจ้าชายแห่งโลเวนสไตน์-เวิร์ทไฮม์-โรเซนเบิร์ก (พ.ศ. 2414-2495) เป็นพระอัยยิกา (ย่า) ใน เจ้าชายดูอาร์ตึ ปียู ดยุกแห่งบรากังซา พระประมุขแห่งราชวงศ์โปรตุเกส พระองค์ปัจจุบัน

เจ้าหญิงมาเรีย เทเรซาแห่งโลเวนสไตน์-เวิร์ทไฮม์-โรเซนเบิร์ก ทรงเสกสมรสกับ เจ้าชายมีแกล ดยุกแห่งบรากังซา พระราชโอรสใน พระเจ้ามีแกลแห่งโปรตุเกส เมื่อวันที่ 8 พฤศจิกายน พ.ศ. 2436 ที่ ไคลน์ไฮบัค ราชอาณาจักรบาวาเรีย รับพระราชทานพระอิสริยยศ เจ้าหญิงแห่งโปรตุเกส ดัชเชสแห่งบรากังซา พระชายา มีพระบุตรดังนี้
เจ้าหญิงอีซาแบล มารีอาแห่งบรากังซา
เจ้าหญิงมาเรีย เบนดินทา
เจ้าหญิงมาเฟลดา มาเรีย
เจ้าหญิงมารีอา อานาแห่งบรากังซา
เจ้าหญิงมาเรีย อันโทเนีย
เจ้าชายฟิลิปปา มาเรีย
เจ้าชายดูวาร์ตึ นูโน ดยุกแห่งบรากังซา
มารีอา อาดึไลดึ ดึ บรากังซา
ทั้งนี้ พระองค์ยังทรงเป็นพระมารดาเลี้ยงใน เจ้าชายมีเกล ดยุกแห่งวีเซว และ เจ้าชายฟรังซิชกู ฌูเซแห่งบรากังซา ซึ่งเป็นพระโอรสของพระสวามี กับอดีตพระชายา เจ้าหญิงเอลีซาเบ็ท มารีอาแห่งทวร์นและทัคซิส
หมวดหมู่:บุคคลที่เกิดในปี พ.ศ. 2414
หมวดหมู่:บุคคลที่เสียชีวิตในปี พ.ศ. 2478
หมวดหมู่:ราชวงศ์บรากังซา
หมวดหมู่:เจ้าหญิงโปรตุเกส
หมวดหมู่:ราชวงศ์เยอรมัน
หมวดหมู่:เจ้าหญิงเยอรมัน
# จอน รัดกิน
จอน รัดกิน (13 มกราคม ค.ศ. 1968 –) เป็นผู้ฝึกสอนฟุตบอลชาวอังกฤษ ซึ่งปัจจุบันทำงานให้แก่สโมสรฟุตบอลเลสเตอร์ซิตี และเอาด์-เฮเฟอร์เลเลอเฟิน ในฐานะผู้อำนวยการฟุตบอล ควบคู่ไปกับบทบาทของเขาในฐานะผู้อำนวยการอะคาเดมีJon Rudkin to mastermind Leicester City's January transfer dealings in role as new director of football , Leicester Mercury , Retrieved on 15 December 2014

 เลสเตอร์ซิตี 

 บทบาททีมเยาวชน 
รัดกินได้รับแต่งตั้งให้เป็นผู้จัดการอะคาเดมีของสโมสรฟุตบอลเลสเตอร์ซิตีในเดือนมิถุนายน ค.ศ. 2003 โดยก่อนหน้านี้เคยเป็นเด็กนักเรียนในระบบเยาวชนของเลสเตอร์ซิตีเมื่ออายุ 16 ปี และทำงานเป็นผู้ฝึกสอนเยาวชนมาตั้งแต่ ค.ศ. 1998 หลังจากทำงานเป็นผู้ฝึกสอนแบบไม่เต็มเวลารัดกินก็รับตำแหน่งหัวหน้าผู้ฝึกสอนเต็มเวลาที่ศูนย์กลางของความเป็นเลิศในขณะนั้น ในช่วงเวลานั้น เลสเตอร์ซิตีได้ผลิตนักเตะที่มีความสามารถโดดเด่นจำนวนมากซึ่งได้พัฒนาจากอะคาเดมีมาสู่ทีมชุดใหญ่ ซึ่งรวมถึงเอมีล เฮสกีย์ และแมตต์ ไพเปอร์

รัดกินได้รับใบอนุญาตยูฟ่าโปร และบรรลุความสำเร็จด้วยการรับใบอนุญาตอะคาเดมีไดเรกเตอร์ เมื่อวันที่ 29 สิงหาคม ค.ศ. 2007 เขาได้ครองตำแหน่งผู้บริหารร่วมของเลสเตอร์ซิตีหลังจากที่มาร์ติน อัลเลน จากไปโดยความยินยอมร่วมกัน

รัดกินได้ดูแลการพัฒนาผู้เล่นผ่านอะคาเดมีเยาวชนของสโมสรฟุตบอลเลสเตอร์ซิตี เช่น แอนดี คิง, โจ แมตท็อก, ริชาร์ด สเตียร์แมน, เจฟไฟ ชลุปป์ และเลียม มัวร์ โดยทั้งห้าคนได้รับการยอมรับในระดับนานาชาติทั้งในฐานะทีมชาติเต็มตัว หรือทีมชาติรุ่นอายุต่ำกว่า 21 ปี

 ผู้อำนวยการฟุตบอล 
เมื่อวันที่ 14 ธันวาคม ค.ศ. 2014 รัดกินได้รับการแทนที่เทอร์รี โรบินสัน ที่ออกจากฐานะผู้อำนวยการฟุตบอล"Leicester City Makes Change In Director Of Football Role". Leicester City F.C. Retrieved on 14 December 2014.

กระทั่งใน ค.ศ. 2016 รัดกินดำรงตำแหน่งผู้อำนวยการเอาด์-เฮเฟอร์เลเลอเฟิน ภายใต้กลุ่มบริษัท คิง เพาเวอร์ อินเตอร์เนชันแนล

 สถิติการบริหาร 

+ บันทึกการบริหารโดยทีมและอายุงานทีมตั้งแต่ถึงบันทึกเลสเตอร์ซิตี (ผู้ดูแล)29 สิงหาคม ค.ศ. 200713 กันยายน ค.ศ. 2007รวม—
# นัยรัตน์ ธนไวทย์โกเศส
นัยรัตน์ ธนไวทย์โกเศส (ชื่อเล่น: แป้ง; เกิด:) เป็นยูทูบเบอร์ชาวไทย รู้จักกันในวิดีโอเกมไลฟ์สตรีมมิงของเธอทางช่องยูทูบชื่อว่า zbing z. (หรือ ซีบิง ซี.) เธอเริ่มทำวิดีทัศน์เมื่อปี พ.ศ. 2557 จนกลายมาเป็นไลฟ์สตรีมเมอร์ยอดนิยมของประเทศไทยด้วยผู้ติดตามมากกว่า 20 ล้านคน

 ประวัติ 
นัยรัตน์เกิดที่กรุงเทพมหานคร ประเทศไทย เธอมีน้องสาวชื่อ สุมณีย์ ธนไวทย์โกเศส เธอจบการศึกษาปริญญาตรีจากมหาวิทยาลัยหอการค้าไทย ในเดือนเมษายน พ.ศ. 2557 เธอเริ่มเล่นเกมผ่านไลฟ์สตรีมมิงอย่างแนวเกมสยองขวัญทางช่องยูทูบของเธอ ต่อมา เธอเริ่มเป็นที่รู้จักจากการเล่นเกมอาร์ค: เซอร์วายเวอร์ อีวูฟ จนเธออยู่ในสังกัดออนไลน์สเตชันทรู ในปี พ.ศ. 2559 เธอมีผู้ติดตามช่องยูทูบของเธอ 1 ล้านคนภายในเวลาสองปี ในปี พ.ศ. 2562 เธอมีผู้ติดตามช่องยูทูบของเธอ 10 ล้านคน ถือเป็นช่องยูทูบแนววิดีโอเกมไลฟ์สตรีมมิงเริ่มแรกของประเทศไทย 

นัยรัตน์เป็นผู้มีอิทธิพลในยูทูบของประเทศไทย โดยเฉพาะในกลุ่มเด็กและวัยรุ่น ในปี พ.ศ. 2562 เธอเป็นขวัญใจแนวแคสเตอร์จากการสำรวจอาชีพในฝันของเด็กไทย

 ผลงาน 
 ผลงานซีรีส์  
 นิทานพันดาว รับบท คนพากย์การ์ตูน (2563) 

 ผลงานการพากย์ 
 แอน จาก วันพีซ สแตมปีด (2562)
 ปิ้ง จากเกม โฮมสวีตโฮม: เซอร์ไว (2564)
 อูตะ จาก วันพีซ ฟิล์ม เรด (2565)
 ไฮบาระ ไอ (มิยาโนะ ชิโฮะ) จาก ยอดนักสืบจิ๋วโคนัน: จุดเริ่มต้นของไฮบาระ ไอ ~ปริศนารถด่วนทมิฬ~ (2566)
 นาโอมิ อาร์เจนโต้ จาก ยอดนักสืบจิ๋วโคนัน: มฤตยูใต้น้ำทมิฬ (2566)
 MEM-cho จาก เกิดใหม่เป็นลูกโอชิ (2566)
 Shining Glitter จาก Cookie Run: Kingdom (2566)
 มิกกะ จาก โดราเอมอนเดอะมูฟวี่: โลกแห่งซิมโฟนี่ของโนบิตะ (2567)

 เพลง 
  "ปลดเปลื้องอดีตที่ผ่านพ้น" ร้องร่วมกับ ToNy_GospeL (2564)
# พระรูปครึ่งองค์เนเฟอร์ติติ
พระรูปครึ่งองค์เนเฟอร์ติติ  เป็นรูปปั้นครึ่งตัวทำจากหินปูนที่เคลือบด้วยปูนปั้นของเนเฟอร์ติติ มเหสีของฟาโรห์แอเคนาเทนแห่งอียิปต์โบราณ  เชื่อกันว่างานชิ้นนี้สร้างขึ้นในปี 1345 ก่อนคริสตศักราช โดยประติมากรทุตโมส เพราะถูกพบในโรงงานของเขาในเมืองอามาร์นา ประเทศอียิปต์

ทีมนักโบราณคดีชาวเยอรมนีนำโดย Ludwig Borchardt ค้นพบสิ่งนี้ในปี 1912 ภายหลังถูกนำมาเก็บไว้ที่สถานที่ต่าง ๆ ในประเทศเยอรมนี ตั้งแต่ห้องใต้ดินของธนาคาร เหมืองเกลือใน Merkers-Kieselbach พิพิธภัณฑ์ดาห์เลิม, พิพิธภัณฑ์อียิปต์ในชาร์ล็อทเทินแบร์ค และพิพิธภัณฑ์อัลเทิส ปัจจุบันจัดแสดงอยู่ที่พิพิธภัณฑ์น็อยเอส ในกรุงเบอร์ลิน ซึ่งเป็นสถานที่จัดแสดงเดิมตั้งแต่ก่อนสงครามโลกครั้งที่สอง

พระรูปครึ่งองค์เนเฟอร์ติติได้กลายเป็นสัญลักษณ์ทางวัฒนธรรมของเบอร์ลินและอียิปต์โบราณ อีกทั้งยังเป็นหัวข้อของการโต้เถียงที่รุนแรงระหว่างอียิปต์และเยอรมนี เกี่ยวกับข้อเรียกร้องของอียิปต์ในการส่งของกลับประเทศซึ่งเริ่มขึ้นในปี 1924 ครั้งจัดแสดงต่อสาธารณชนเป็นครั้งแรก 

ดูเพิ่ม
 หน้ากากของตุตันคาเมน
# คาร์ล เอากุสท์ เจ้าชายที่ 10 แห่งทวร์นและทัคซิส
คาร์ล ออกัสตุส เจ้าชายที่ 10 แห่งทวร์นและทัคซิส  ประสูติเมื่อวันที่ 23 กรกฎาคม 2441 เป็นพระโอรสใน อัลแบร์ท เจ้าชายที่ 8 แห่งทวร์นและทัคซิส	และ อาร์ชดัชเชสมาร์กาเรเทอ เคลเม็นทีเนอแห่งออสเตรีย ดำรงพระอิสริยยศ เจ้าชายที่ 10 แห่งทวร์นและทัคซิส ภายหลังการสิ้นพระชนม์ของพระเชษฐา ฟรันทซ์ โยเซ็ฟ เจ้าชายที่ 9 แห่งทวร์นและทัคซิส เมื่อวันที่ 13 กรกฎาคม 2514 พระองค์ทรงเสกสมรสกับ เจ้าหญิงมารีอา อนาแห่งบรากันซา พระราชนัดดาใน พระเจ้ามีแกลแห่งโปรตุเกส เมื่อวันที่ 18 สิงหาคม 2464 พระชายารับพระราชทานพระอิสริยยศ เจ้าหญิงคาร์ล ออกัสตุสแห่งทวร์นและทัคซิส พระชายา มีพระบุตร 4 พระองค์ คือ
เจ้าหญิงโคลไธลด์
เจ้าหญิงมาฟัลดา
โยฮันเนิส เจ้าชายที่ 11 แห่งทวร์นและทัคซิส
เจ้าชายอัลแบร์ท

ภายหลัง สงครามโลกครั้งที่สอง พระองค์ทรงมีทัศนคติต่อต้านนาซี จึงทรงถูกถูกคุมขังในเรือนจำเกสตาโปใน ลันด์สฮูท ระหว่างปี 2487-2488 ภายหลังจากการสิ้นพระชนม์ของพระเชษฐา พระองค์ในพระชันษา 73 ปี ได้ดำรงพระอิสริยยศ เจ้าชายที่ 10 แห่งทวร์นและทัคซิส ในช่วงเวลานี้ ทรงรับผิดชอบในการปรับปรุงพื้นที่เกษตรกรรมและป่าไม้ของราชวงศ์ให้ทันสมัย และทรงสร้างบ้านสำหรับคนงานและพนักงานของพระองค์นอกจากนี้ ยังทรงสนับสนุนการอนุรักษ์มรดกทางวัฒนธรรม-ประวัติศาสตร์ของราชวงศ์อย่างต่อเนื่อง ทรงมีส่วนร่วมในการซ่อมแซมส่วนภายในของโบสถ์เซนต์เอ็มเมรัม จากศตวรรษที่ 17 และ 18 พระองค์สิ้นพระชนม์ลงเมื่อวันที่ 26 เมษายน พ.ศ. 2525 พระศพถูกฝังอยู่ในโบสถ์ของโบสถ์เซนต์เอ็มเมรัม
# เจ้าหญิงมารีอา อานาแห่งบรากังซา
เจ้าหญิงมารีอา อานาแห่งบรากังซา อิงฟังตาแห่งโปรตุเกส   ต่อมาคือ เจ้าหญิงคาร์ล ออกัสตุสแห่งทวร์นและทัคซิส ประสูติเมื่อวันที่ 3 กันยายน 2442 ทรงเป็นเจ้าหญิงแห่งราชวงศ์โปรตุสเกส โดยในฐานะพระธิดาใน เจ้าชายมิเกล ดยุกแห่งบรากันซา และ เจ้าหญิงมาเรีย เทเรซาแห่งโลเวนสไตน์-เวิร์ทไฮม์-โรเซนเบิร์ก ทรงเป็นพระราชนัดดาใน พระเจ้ามีแกลแห่งโปรตุเกส และเป็นพระปิตุจฉา (ป้าฝ่ายพ่อ) ใน เจ้าชายดูอาร์ท ปิโอ ดยุกแห่งบรากันซา พระประมุขแห่งราชวงศ์โปรตุเกสพระองค์ปัจจุบัน ทรงเสกสมรสกับ คาร์ล ออกัสตุส เจ้าชายที่ 10 แห่งทวร์นและทัคซิส เมื่อวันที่ 18 สิงหาคม 2464 รับพระราชทานพระอิสริยยศ เจ้าหญิงคาร์ล ออกัสตุสแห่งทวร์นและทัคซิส พระชายา มีพระบุตร 4 พระองค์ คือ
เจ้าหญิงโคลไธลด์
เจ้าหญิงมาฟัลดา
โยฮันเนิส เจ้าชายที่ 11 แห่งทวร์นและทัคซิส
เจ้าชายอัลแบร์ท

พระองค์มิได้ดำรงพระอิสริยยศ เจ้าหญิงพระชายาแห่งทวร์นและทัคซิส เนื่องจากสิ้นพระชนม์ไปก่อน โดยสิ้นพระชนม์ลง เมื่อวันที่ 23 มิถุนายน 2514 พระชันษา 71 ปี หลังจากนั้นเพียง 20 วัน ในวันที่ 13 กรกฎาคม ในปีเดียวกัน พระสวามีจึงได้ดำรงพระอิสริยยศ เจ้าชายพระประมุขแห่งทวร์นและทัคซิส ภายหลังการสิ้นพระชนม์ของพระเชษฐา พระองค์ยังเป็นพระอัยยิกา (ย่า) ใน อัลแบร์ท เจ้าชายที่ 12 แห่งทวร์นและทัคซิส พระประมุขพระองค์ปัจจุบันของพระราชวงศ์ทวร์นและทัคซิส
หมวดหมู่:บุคคลที่เกิดในปี พ.ศ. 2442
หมวดหมู่:บุคคลที่เสียชีวิตในปี พ.ศ. 2514
หมวดหมู่:ราชวงศ์บรากังซา
หมวดหมู่:ชาวโปรตุเกส
หมวดหมู่:เจ้าหญิงโปรตุเกส
หมวดหมู่:ราชวงศ์เยอรมัน
หมวดหมู่:เจ้าหญิงเยอรมัน
หมวดหมู่:ราชวงศ์ทวร์นและทัคซิส
หมวดหมู่:เจ้าหญิงทวร์นและทัคซิส
# วัดดงหนองเป็ด
วัดดงหนองเป็ด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลรอบเวียง อำเภอเมืองเชียงราย จังหวัดเชียงราย มีที่ดินตั้งวัดเนื้อที่ 4 ไร่ 3 งาน 22 ตารางวา ปัจจุบันพระครูบัณฑิตวราภิมณฑ์ (นวัตถกรณ์) เป็นเจ้าอาวาส

วัดดงหนองเป็ด ไม่ปรากฏหลักฐานว่าสร้างขึ้นในสมัยใด สันนิษฐานว่าคงสร้างขึ้นในบริเวณของวัดเก่ามาก่อน เนื่องจากมีชาวบ้านที่มีภูมิลำเนาใกล้เคียงได้เคยพบฐานเจดีย์เก่าและสิ่งปรักหักพังต่าง ๆ ในบริเวณดังกล่าว ต่อมาเมื่อ พ.ศ. 2483 มีพระภิกษุชื่อว่า พระอิ่มคำ สงคราม ได้มาแผ้วถางปรับปรุงบริเวณโดยรอบและได้สร้างเสนาสนะ ภายหลังได้มีการก่อสร้างถาวรวัตถุต่าง ๆ เช่น อุโบสถ ศาลาการเปรียญ กุฏิสงฆ์ เป็นลำดับในสมัยต่อมา วัดดงหนองเป้ดตั้งเป็นวัดเมื่อ พ.ศ. 2483 ได้รับพระราชทานวิสุงคามสีมา เมื่อวันที่ 3 กุมภาพันธ์ พ.ศ. 2540 ได้รับพระราชทานวิสุงคามสีมาครั้งหลังเมื่อวันที่ 3 กุมภาพันธ์ พ.ศ. 2563

อาคารและเสนาสะ ได้แก่ อุโบสถ ศาลาการเปรียญ กุฏิ จำนวน 7 หลัง พระธาตุ โรงครัว และอาคารหอประชุม ปูชนียวัตถุที่สำคัญ ได้แก่ พระพุทธมหาธรรมจักรพรรดิราช หรือ หลวงพ่อพระเจ้ามหาเศรษฐี สร้างถวายในมงคลโอกาสที่พระบาทสมเด็จพระมหาภูมิพลอดุลยเดชมหาราช บรมนาถบพิตร ครองราชย์ครบ 60 ปี เป็นพระพุทธรูปทรงเครื่องขนาดใหญ่
# วัดพระพุทธทักษิณดิตถมงคล
วัดพระพุทธทักษิณดิตถมงคล หรือ วัดท่าลาดใต้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าถ่าน อำเภอพนมสารคาม จังหวัดฉะเชิงเทรา ที่ดินตั้งวัดมีเนื้อที่ 12 ไร่ 2 งาน 2 ตารางวา ปัจจุบัน พระครูสมุห์นิกร อาภสสโร เป็นเจ้าอาวาส

วัดพระพุทธทักษิณดิตถมงคลตั้งวัดเมื่อ พ.ศ. 2419 ไม่ปรากฏนามผู้สร้าง ได้รับพระราชทานวิสุงคามสีมาเมื่อ พ.ศ. 2515 ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2538 วัดมีแนวคันดินซึ่งสันนิษฐานว่าเป็นถนนพระรถ 

วิหารซึ่งปัจจุบันถูกสร้างทับ อุโบสถเป็นอาคารก่ออิฐถือปูนขนาดเล็ก หลังคามุงกระเบื้อง โดยมีโครงสร้างรองรับน้ำหนักหลังคาด้วยผนัง มีลักษณะศิลปะอยุธยาตอนปลายถึงรัตนโกสินทร์ ภายในมีภาพจิตรกรรมฝาผนังเรื่องราวรามเกียรติ์ เช่น การต่อสู้ระหว่างฝ่ายพระรามกับฝ่ายทศกัณฑ์ เช่น ภาพทศกัณฑ์กับพระราม ภาพหนุมานกับยักษ์ เป็นต้น ภายในอุโบสถประดิษฐานพระพุทธรูปประทับนั่งปางมารวิชัย นามว่า พระพุทธเดชาภิบาล รูปแบบศิลปะอยุธยาปนศิลปะท้องถิ่น พระพุทธรูปครองจีวรห่มเฉียง รัศมีดอกบัวตูม พระเกศาเป็นเม็ดพระศกเล็ก พระพักตร์ค่อนข้างเหลี่ยม พระขนงโก่ง พระนาสิกงุ้ม
# วัดโพธิ์ใหญ่ (จังหวัดฉะเชิงเทรา)
วัดโพธิ์ใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเมืองเก่า อำเภอพนมสารคาม จังหวัดฉะเชิงเทรา ปัจจุบัน พระครูมหาโพธาภิบาล เป็นเจ้าอาวาส

วัดโพธิ์ใหญ่ก่อสร้างเมื่อใด ไม่มีหลักฐานปรากฎแน่ชัด จากคำบอกเล่ากล่าวว่า วัดโพธื์ใหญ่ เริ่มสร้างเมื่อประมาณ พ.ศ. 2350 เมื่อครั้งที่ชาวพวนได้อพยพมาจากเวียงจันทน์ ประเทศลาว ในรัชสมัยพระบาทสมเด็จพระนั่งเกล้าเจ้าอยู่หัว โดยคู่กับวัดโพธิ์น้อย ห่างกันประมาณ 200 เมตร แต่ต่อมาวัดโพธิ์น้อยได้ร้างไป ที่ดินของวัดโพธิ์ใหญ่ แต่เดิมมีประมาณ 4 ไร่ ไม่มีหลักฐานว่าใครยกให้และไม่ทราบว่าผู้ใดเป็นผู้เริ่มสร้างวัด ซึ่งการก่อสร้างถาวรวัตถุเป็นศิลปะแบบเวียงจันทน์ ที่ดินตั้งวัดในปัจจุบันมีเนื้อที่ 26 ไร่ 3 งาน จากข้อมูลของกรมการศาสนาระบุว่าตั้งวัดเมื่อ พ.ศ. 2354 ได้รับพระราชทานวิสุงคามสีมา เมื่อวันที่ 3 กรกฎาคม พ.ศ. 2523 มีโรงเรียนพระปริยัติธรรมแผนกธรรมเปิดสอนเมื่อ พ.ศ. 2513

วัดมี พระมหาเจดีย์โพธินันทประภา เป็นเจดีย์สีเหลืองทององค์ใหญ่ ผู้ริเริ่มก่อสร้างคือ พระครูวิสาลโพธิวัฒน์ อดีตเจ้าอาวาสวัดโพธิ์ใหญ่ บรรจุพระบรมสารีริกธาตุและพระพุทธรูปต่าง ๆ และรูปปั้นท้าวเวสสุวรรณ อายุเก่าแก่กว่า 100 ปี เทพทันใจ พระไพรีพินาศ วิหารพระพิฆเนศ พระอุปคุต วิหารหลวงพ่อสามพี่น้อง หลวงพ่อทองพูน เจ้าแม่กวนอิม และเจ้าแม่ตะเคียนทอง เป็นต้น
# ตำบลดอนมะโนรา
ดอนมะโนรา เป็นตำบลในอำเภอบางคนที จังหวัดสมุทรสงคราม มีฐานะเป็นองค์การบริหารส่วนตำบล เป็นที่ตั้งของวัดสำคัญ คือ วัดดอนมะโนรา สร้างเมื่อ พ.ศ. 2419 และได้ขออนุญาตตั้งวัดเมื่อ พ.ศ. 2433 ได้รับพระราชทานวิสุงคามสีมาเมื่อ พ.ศ. 2471 และเป็นตำบลที่มีพื้นที่ใหญ่ที่สุดในอำเภอบางคนที

 ที่ตั้งและอาณาเขต 
ตำบลดอนมะโนราตั้งอยู่ทางทิศตะวันออกเฉียงเหนือของอำเภอบางคนที มีอาณาเขตติดต่อกับเขตการปกครองข้างเคียงดังต่อไปนี้

 ทิศเหนือ ติดต่อกับตำบลขุนพิทักษ์ (อำเภอดำเนินสะดวก จังหวัดราชบุรี)
 ทิศตะวันออก ติดต่อกับตำบลนางตะเคียน (อำเภอเมืองสมุทรสงคราม)
 ทิศใต้ ติดต่อกับตำบลท่าคา (อำเภออัมพวา)
 ทิศตะวันตก ติดต่อกับตำบลจอมปลวก (อำเภอบางคนที) และตำบลขุนพิทักษ์ (อำเภอดำเนินสะดวก]] จังหวัดราชบุรี)

 ประวัติ 
ดอนมะโนรา แต่เดิมเป็นชุมชนที่ทําการเกษตรและมีการจ้างแรงงานจากต่างถิ่นมาทํางานในตําบล และมีชาวใต้มารับจ้างที่ตําบลจํานวนมาก เมื่อถึงฤดูน้ำหลากจะไม่สามารถทํางานรับจ้างได้ จึงมาอาศัยอยู่บริเวณที่เป็นดอนที่น้ำท่วมไม่ถึง และมีการร้องรำมะโนรากัน จึงมีคนเรียกติดปากว่า “ดอนมะโนรา” ตั้งแต่นั้นเป็นต้นมา ต่อมาได้มีการจัดตั้งสภาตำบลดอนมะโนรา ในวันที่ 22 พฤษภาคม พ.ศ. 2517 มีการปกครองในเขตตำบลทั้งหมด 8 หมู่บ้าน ก่อนที่ต่อมาสภาตำบลดอนมะโนราได้ยกฐานะเป็นองค์การบริหารส่วนตำบลดอนมะโนรา ตามประกาศกระทรวงมหาดไทย เมื่อวันที่ 16 ธันวาคม พ.ศ. 2539 และมีผลในวันที่ 25 ธันวาคม ปีเดียวกัน เป็นต้นมา
# เจ้าหญิงอีซาแบล มารีอาแห่งบรากังซา
เจ้าหญิงอีซาแบล มารีอาแห่งบรากังซา  ต่อมาคือ อีซาแบล มารีอา เจ้าหญิงแห่งทวร์และทัคซิส ประสูติเมื่อวันที่ 19 พฤศจิกายน 2437 เป็นพระธิดาพระองค์ที่ 3 และพระองค์แรกใน เจ้าชายมิเกล ดยุกแห่งบรากังซา และ เจ้าหญิงมาเรีย เทเรซาแห่งโลเวนสไตน์-เวิร์ทไฮม์-โรเซนเบิร์ก พระชายาพระองค์ที่ 2 พระราชนัดดาใน พระเจ้ามีแกลแห่งโปรตุเกส เป็นพระปิตุจฉา (ป้าฝ่ายพ่อ) ใน เจ้าชายดูอาร์ท ปิโอ ดยุกแห่งบรากังซา พระประมุแห่งราชวงศ์โปรตุเกส พระองค์ฺปัจจุบัน พระองค์ทรงเสกสมรสกับ ฟรันทซ์ โยเซ็ฟ เจ้าชายที่ 9 แห่งทวร์นและทัคซิส พระโอรสใน อัลแบร์ท เจ้าชายที่ 8 แห่งทวร์นและทัคซิส เมื่อวันที่ 23 พฤศจิกายน 2463 มีพระบุตรคือ 
เจ้าชายกาบรีแยลแห่งทวร์นและทัคซิส
เจ้าหญิงมิคาเอลา
เจ้าหญิงเฮเลเนอ
เจ้าหญิงมารีอา เทเรเซีย
เจ้าหญิงมารีอา แฟร์ดันันเด

เจ้าหญิงอีซาแบล มารีอาแห่งบรากังซา สิ้นพระชนม์ลงเมื่อวันที่ 12 มกราคม พ.ศ. 2513 พระชันษา 75 ปี หลังจากนั้นเพียง 1 ปีเศษ เจ้าหญิงมารีอา อานาแห่งบรากังซา พระน้องนางของพระองค์ ที่ได้เสกสมรสกับ คาร์ล เอากุสท์ เจ้าชายที่ 10 แห่งทวร์นและทัคซิส พระอนุชาในพระสวามีของพระองค์ ก็สิ้นพระชนม์ลง พระชันษาได้ 71 ปี
หมวดหมู่:บุคคลที่เกิดในปี พ.ศ. 2437
หมวดหมู่:บุคคลที่เสียชีวิตในปี พ.ศ. 2513
หมวดหมู่:ราชวงศ์บรากังซา
หมวดหมู่:ชาวโปรตุเกส
หมวดหมู่:เจ้าหญิงโปรตุเกส
หมวดหมู่:ราชวงศ์เยอรมัน
หมวดหมู่:เจ้าหญิงเยอรมัน
หมวดหมู่:ราชวงศ์ทวร์นและทัคซิส
หมวดหมู่:เจ้าหญิงทวร์นและทัคซิส
# วัดหนองกันเกรา
วัดหนองกันเกรา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าเกวียน อำเภอแกลง จังหวัดระยอง มีพื้นที่ 33 ไร่ 2 งาน 34 ตารางวา ปัจจุบันเจ้าอาวาสชื่อ พระปลัดอำนวย สีลธโร

วัดหนองกันเกรามีชื่อเดิมว่า วัดหนองตะเกรา ชาวบ้านเรียกหมู่บ้านหนองตะเกรา เพราะอยู่ใกล้หนองน้ำใหญ่ มีไม้กันเกราขึ้นอยู่ชุกชุม ผู้สร้างวัดคือ นายพันธ์ หัสรัง ผู้ใหญ่บ้านร่วมกับชาวบ้านได้ร่วมกันซื้อที่ดินสร้างวัด สร้างวัดเสร็จเมื่อ พ.ศ. 2498 แล้วนิมนต์พระสงฆ์จากวัดหนองจระเข้มาจำพรรษา ได้รับอนุญาตให้สร้างวัดเมื่อวันที่ 10 มีนาคม พ.ศ. 2503 ตั้งเป็นวัดเมื่อวันที่ 4 ตุลาคม พ.ศ. 2505 ได้รับพระราชทานวิสุงคามสีมาเมื่อวันที่ 24 มีนาคม พ.ศ. 2512
# วอลเลย์บอลชายชิงแชมป์สโมสรเอเชีย 2021
วอลเลย์บอลชายชิงแชมป์สโมสรเอเชีย 2021  เป็นการแข่งขันครั้งที่ 21 ของวอลเลย์บอลชายชิงแชมป์สโมสรเอเชีย ซึ่งมีกำหนดจะจัดขึ้นที่นครราชสีมา ประเทศไทย ระหว่างวันที่ 1 – 15 ตุลาคม ค.ศ. 2021. ผู้ชนะของทัวร์นาเมนต์นี้จะได้สิทธิ์เข้าสู่ วอลเลย์บอลชายชิงแชมป์สโมสรโลก 2021.

 สโมสรที่เข้าแข่งขัน 

ทีมด้านล่างนี้คือเข้าสู่สำหรับการแข่งขัน.

สมาคมทีมตารางคะแนนลีกภายในประเทศ ไทย  นครราชสีมา คิวมินซี วีซี  วอลเลย์บอลชายไทยแลนด์ลีก 2020-21 แชมป์ ไดมอนด์ ฟู้ด  วอลเลย์บอลชายไทยแลนด์ลีก 2020-21 รองชนะเลิศ อิหร่าน  ฟูลาด ซีร์จาน วอลเลย์บอลชายอิหร่านซูเปอร์ลีก 2020-21 แชมป์ กาตาร์  อัล อาราบี  ศรีลังกา  ซีอีบี  คาซัคสถาน  บูเรเวสต์นิก อัลมาตี  อุซเบกิสถาน  เอจีเอ็มเค  ฟิลิปปินส์  เรบิสโก  N/A (ทีมชาติ) อิรัก  เซาท์ แก๊ส  คูเวต  คาซมา

รอบแรก
 ผ่านเข้าสู่ รอบรองชนะเลิศ ผ่านเข้าสู่ รอบรองชนะเลิศ รอบจัดอันดับ 5–8 ผ่านเข้าสู่ รอบจัดอันดับ 9–10

กลุ่ม A

|}

|}

กลุ่ม B

|}

|}

รอบสุดท้าย
รอบจัดอันดับ 9–10

|}

รอบจัดอันดับ (5–8)

รอบจัดอันดับ 5–8

|}

รอบชิงอันดับที่ 7

|}

รอบชิงอันดับที่ 5

|}

รอบรองชนะเลิศ

รอบรองชนะเลิศ

|}

รอบชิงอันดับที่ 3

|}

รอบชิงชนะเลิศ

|}

อันดับการแข่งขัน

อันดับทีม ฟูลาด ซีร์จาน อัล อาราบี  บูเรเวสต์นิก อัลมาตี4 นครราชสีมา คิวมินซี วีซี5 เซาท์ แก๊ส6 คาซมา7 ไดมอนด์ ฟู้ด8 เอจีเอ็มเค9 เรบิสโก10 ซีอีบี
 ผ่านเข้าแข่งขันวอลเลย์บอลชายชิงแชมป์สโมสรโลก 2021

ชนะเลิศวอลเลย์บอลชายชิงแชมป์สโมสรเอเชีย 2021ฟูลาด ซีร์จาน   ชนะเลิศสมัยที่ 1 
รายชื่อผู้เล่น 14–คนSahand Allah Verdian, Mahdi Jelveh Ghaziani, Aleksandar Blagojević, Amirhossein Derakhshan, Ramin Khani, Rasoul Shahsavari Nejad, Ali Asghar Razm Far, Mohammad Sadeghi Malati, Shahrooz Homayonfarmanesh, Mojtaba Gholizad, Alireza Behboudi, Armin Tashakkori, Saber Kazemi, Mostafa Heydariหัวหน้าผู้ฝึกสอน Saeid Rezaei

รางวัล

ผู้เล่นทรงคุณค่า
 ซอเบร์ คาเซมี
ตัวเซตยอดเยี่ยม
  กอร์เดียฟ บอริสลาฟ
ตัวตบหัวเสายอดเยี่ยม
  คอนสแตนติน ชุปโควิช
  วิตาลี โวรีโวดิน

ตัวบล็อกยอดเยี่ยม
  มาห์ดี เจลเวห์ กาเซียนี
  นอดีร์คันห์ กาดีร์คานอฟ
ตัวตบตรงข้ามยอดเยี่ยม
  เฟลิเป บันเดโร
ตัวรับอิสระยอดเยี่ยม
  ธนภัทร เจริญสุข

ดูเพิ่ม
วอลเลย์บอลหญิงชิงแชมป์สโมสรเอเชีย 2021
วอลเลย์บอลชายชิงแชมป์เอเชีย 2021
# เจ้าชายกาบรีเอลแห่งทวร์นและทัคซิส
เจ้าชายกาบรีเอลแห่งทวร์นและทัคซิส  ประสูติเมื่อวันที่ 16 ตุลาคม พ.ศ. 2465 เป็นพระโอรสพระองค์แรกใน ฟรันทซ์ โยเซ็ฟ เจ้าชายที่ 9 แห่งทวร์นและทัคซิส และ เจ้าหญิงอีซาแบล มารีอาแห่งบรากังซา เป็นพระนัดดาใน เจ้าชายมิเกล ดยุกแห่งบรากังซา และพระราชปนัดดาใน พระเจ้ามีแกลแห่งโปรตุเกส ผ่านทางสายพระมารดา ในช่วงสงครามโลกครั้งที่สอง พระองค์ทรงถูกเกณฑ์ทหารก่อนจะจบมัธยมศึกษาตอนปลาย และจากนั้นเป็นเจ้าหน้าที่ด้านเอกสารใน แวร์มัคท์ ทรงบรรจุในกองทหารไรเตอร์ (กรมทหารม้า) ในแวร์มัคท์ พระองค์ทรงถูกสังหารในปฏิบัติการที่ ยุทธการที่สตาลินกราด เมื่อวันที่ 17 ธันวาคม พ.ศ. 2485 พระศพถูกฝังอยู่ท่ามกลางผู้เสียชีวิตที่สุสานสงครามที่ Rossoschka
# Neodiplogasteridae
Neodiplogasteridae เป็นสกุลของนีมาโทดาที่อยู่ในวงศ์ Diplogasterida.

สปีชีส์ในสกุล ได้แก่:
 Diplenteron
# Diplogasteroididae
Diplogasteroididae เป็นสกุลของนีมาโทดาที่อยู่ในวงศ์ Diplogasterida.

สปีชีส์ในสกุล ได้แก่:
 Dirhabdilaimus
# Cylindrocorporidae
Cylindrocorporidae เป็นสกุลของนีมาโทดาที่อยู่ในวงศ์ Diplogasterida.

สปีชีส์ในสกุล ได้แก่:
 Cylindrocorpus
 Goodeyus
 Longibucca
# Plectidae
Plectidae เป็นสกุลของนีมาโทดาที่อยู่ในวงศ์ Araeolaimida.

สปีชีส์ในสกุล ได้แก่:
 Anaplectus De Coninck & Schuurmans Stekhoven, 1933
 Arctiplectus Andrássy, 2003
# Pterygorhabditidae
Pterygorhabditidae เป็นสกุลของนีมาโทดาที่อยู่ในวงศ์ Rhabditida.

สปีชีส์ในสกุล ได้แก่:
 Pterygorhabditis  Timm, 1957
 Pterygorhitis Andrássy, 2005
# Teratocephalidae
Teratocephalidae เป็นสกุลของนีมาโทดาที่อยู่ในวงศ์ Araeolaimida.

สปีชีส์ในสกุล ได้แก่:
 Euteratocephalus Andrássy, 1958
 Teratocephalus de Man, 1876
# Metateratocephalidae
Metateratocephalidae เป็นสกุลของนีมาโทดาที่อยู่ในวงศ์ Plectida.

สปีชีส์ในสกุล ได้แก่:
 Metateratocephalus Eroshenko, 1973
 Steratocephalus Andrássy, 1984
# Brevibuccidae
Brevibuccidae เป็นสกุลของนีมาโทดาที่อยู่ในวงศ์ Rhabditida.

สปีชีส์ในสกุล ได้แก่:
 Brevibucca Goodey, 1935
 Cuticonema Sanwal, 1959
 Tarantobelus Abolafia
# ตำบลบางกระบือ (อำเภอบางคนที)
บางกระบือ เป็นตำบลในอำเภอบางคนที จังหวัดสมุทรสงคราม มีฐานะเป็นเทศบาลตำบล เป็นที่ตั้งของวัดตะโหนดราย ซึ่งตั้งเป็นวัดเมื่อ พ.ศ. 2335 ในสมัยพระบาทสมเด็จพระพุทธยอดฟ้าจุฬาโลก แต่เดิมเป็นสวนต้นตาลโตนดเรียงรายอยู่หลายต้นจึงได้ชื่อว่า "วัดตะโหนดราย"

 ที่ตั้งและอาณาเขต 
ตำบลบางกระบือตั้งอยู่ทางทิศตะวันออกของอำเภอบางคนที มีอาณาเขตติดต่อกับเขตการปกครองข้างเคียงดังต่อไปนี้

 ทิศเหนือ ติดต่อกับตำบลกระดังงาและตำบลจอมปลวก (อำเภอบางคนที)
 ทิศตะวันออก ติดต่อกับตำบลท่าคา (อำเภออัมพวา)
 ทิศใต้ ติดต่อกับตำบลบางช้าง (อำเภออัมพวา)
 ทิศตะวันตก ติดต่อกับตำบลกระดังงาและตำบลบางพรม (อำเภอบางคนที)

 ประวัติ 
ตำบลบางกระบืออยู่ในเขตอำเภอบางคนที เป็นตำบลที่ตั้งขึ้นในวันที่ 10 มิถุนายน 2490 โดยแยกเขตการปกครองบางส่วนของหมู่ที่ 8, 9, 10 ตำบลจอมปลวก และหมู่ที่ 9, 10 ตำบลบางพรม จัดตั้งขึ้นเป็น "ตำบลบางกระบือ" เป็นตำบลลำดับที่ 12 ของอำเภอบางคนที ต่อมาได้มีการจัดตั้งสภาตำบลบางกระบือ ในวันที่ 22 พฤษภาคม พ.ศ. 2517 มีการปกครองในเขตตำบลทั้งหมด 5 หมู่บ้าน 

ก่อนที่ต่อมาสภาตำบลบางกระบือได้ยกฐานะเป็นองค์การบริหารส่วนตำบลบางกระบือ ตามประกาศกระทรวงมหาดไทย เมื่อวันที่ 16 ธันวาคม พ.ศ. 2539 และมีผลในวันที่ 25 ธันวาคม ปีเดียวกัน เป็นต้นมา และต่อมาองค์การบริหารส่วนตำบลบางกระบือได้ยกฐานะขึ้นเป็น เทศบาลตำบลบางกระบือ ตามประกาศกระทรวงมหาดไทย เมื่อวันที่ 12 ตุลาคม พ.ศ. 2552 และมีผลในวันเดียวกัน